Маргарете Нойман
На Х. П.

Превод от немски: Венцеслав Константинов, —

chitanka.info

1

Завърши този хубав ден.

сега заспи, струи нощта,

завърши този ден.

Денят бе тих, тъй уморен,

разцъфна бледата уста,

завърши този ден.

Разцъфна бледата уста,

сега заспи, тъй уморен,

заспи на моята ръка.

2

В изблик на пламенността си

хиляди уста целунах,

те останаха безмълвни

и потънах аз в съня си.

Ала да обичаш, значи

брат си да намериш,

двамата да израстете

в нещо трето, ново, непознато.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.